**Vasemmistoliiton eduskuntaryhmä** (vas.) on vasemmistoliiton kansanedustajien yhteistyöelin Suomen eduskunnassa. Ryhmään kuuluu 11 kansanedustajaa. Eduskuntaryhmän puheenjohtajana toimii Jussi Saramo sekä varapuheenjohtajina Merja Kyllönen ja Laura Meriluoto. Ryhmässä on ollut enimmillään 22 kansanedustajaa vuonna 1995.

Vasemmistoliiton eduskuntaryhmän tavoitteena on Suomi, joka kohtelee kaikkia kansalaisiaan oikeudenmukaisesti. Ryhmä haluaa Suomen, joka edistää sosiaalista oikeudenmukaisuutta myös kansainvälisesti, ja torjuu ilmastonmuutosta tehokkaasti.

Historiaa
---------

Vasemmistoliiton eduskuntaryhmä aloitti toimintansa vuonna 1990, kun Vasemmistoliitto perustettiin. Kansandemokraattinen eduskuntaryhmä vaihtoi nimensä Vasemmistoliiton eduskuntaryhmäksi. Kansandemokraateista aiemmin irtautuneen SKP:n vähemmistön vaalipuolueen Demokraattisen Vaihtoehdon kansanedustajat liittyivät ryhmään myöhemmin samana vuonna.

Vuonna 1995 eduskuntaryhmästä erotettiin Esko-Juhani Tennilä, Mikko Kuoppa ja Veijo Puhjo, jotka äänestivät Lipposen I hallituksen esityksiä vastaan. Tennilä ja Kuoppa muodostivat Vasemmistoryhmä-eduskuntaryhmän, joka toimi vuoteen 1999. Puhjo liittyi ryhmään 1996 muodostettuaan ensin oman yhden hengen ryhmänsä.

Ryhmässä aloitti eduskuntavaalien 2011 jälkeen 14 edustajaa, mutta Markus Mustajärvi ja Jyrki Yrttiaho erotettiin 30. kesäkuuta 2011, koska he äänestivät epäluottamusta Kataisen hallitukselle. He muodostivat saman vuoden syyskuussa oman Vasenryhmä-nimisen eduskuntaryhmän.

Vuonna 2015 ryhmä oli 12 hengen suuruinen. Puolue menetti ainoan paikan Keski-Suomesta sekä yhden paikan Uudenmaan sekä Oulun vaalipiiristä. Puolue oli yhtenäisenä oppositiossa Sipilän hallitusta vastaan. 

Vuoden 2019 eduskuntavaaleissa Vasemmistoliitto sai 16 kansanedustajaa. Vapaaehtoisesti luopuivat Annika Lapintie ja Kari Uotila. Uusina valittiin muun muassa Helsingin vaalipiiristä eläinaktivistina profiloitunut Mai Kivelä ja sosiaalipoliitikko Veronika Honkasalo, Uudeltamaalta Jussi Saramo ja Pia Lohikoski. Varsinais-Suomesta paikan sai Li Anderssonin lisäksi Johannes Yrttiaho. Keski-Suomesta valittiin puolueen varapuheenjohtaja, ammattiyhdistysaktiivi Juho Kautto. Oulun vaalipiiristä valittiin lisäpaikan turvin uutena kansanedustajana europarlamentaarikko Merja Kyllönen, jota sijaisti alkuvaiheessa Kyllösen ollessa vielä europarlamentissa hänen varaedustajansa Risto Kalliorinne.

Valiokuntapaikat 2023–2027
--------------------------

Alla on lueteltu Vasemmistoliiton edustajat valiokunnissa vaalikauden 2023–2027 aikana

| Valiokunta | Jäsenet |
| --- | --- |
| Suuri valiokunta | Merja Kyllönen |
| Timo Furuholm (varajäsen) |
| Perustuslakivaliokunta | Anna Kontula |
| Ulkoasiainvaliokunta | Jussi Saramo |
| Valtiovarainvaliokunta | Hanna Sarkkinen |
| Minja Koskela (varajäsen) |
| Hallintovaliokunta | Laura Meriluoto |
| Lakivaliokunta | Minja Koskela |
| Liikenne- ja viestintävaliokunta | Timo Furuholm (valiokunnan varapuheenjohtaja) |
| Maa- ja metsätalousvaliokunta | Veronika Honkasalo |
| Puolustusvaliokunta | Merja Kyllönen |
| Sivistysvaliokunta | Veronika Honkasalo |
| Sosiaali- ja terveysvaliokunta | Li Andersson |
| Talousvaliokunta | Mai Kivelä |
| Tulevaisuusvaliokunta | Aino-Kaisa Pekonen (valiokunnan puheenjohtaja) |
| Työelämä- ja tasa-arvovaliokunta | Aino-Kaisa Pekonen |
| Ympäristövaliokunta | Mai Kivelä |
| Tiedusteluvalvontavaliokunta | Hanna Sarkkinen (varajäsen) |

Puheenjohtajat
--------------

* Esko Helle 1990–1997
* Martti Korhonen 1997–1999
* Outi Ojala 1999–2004
* Martti Korhonen 2004–2006
* Annika Lapintie 2006–2015
* Aino-Kaisa Pekonen 2015–2019
* Paavo Arhinmäki 2019–2021
* Jussi Saramo 2021–

Kansanedustajat
---------------

* Luettelo kansanedustajista, Vasemmistoliitto

Lähteet
-------

1. ↑  Vasemmistoliiton kansanedustajat vasemmisto.fi
2. ↑  Vasemmistoliiton eduskuntaryhmä Eduskunta. Viitattu 20.1.2017.
3. ↑  Vasemmisto: Vasemmistoliiton eduskuntaryhmä jakoi valiokuntapaikkansa *Vasemmistoliitto*.  14.4.2023. Viitattu 21.6.2023.

Aiheesta muualla
----------------

* Vasemmistoliiton eduskuntaryhmä eduskunnan verkkosivuilla
* Vasemmistoliiton eduskuntaryhmän viikkokatsaus (Arkistoitu – Internet Archive)

|  |  |  |  |  |  |  |  |
| --- | --- | --- | --- | --- | --- | --- | --- |
| 

| * n
* k
* m
Suomen eduskunnan eduskuntaryhmät |
| --- |
|  |
| Valtioneuvosto (109) | 
* Kansallisen kokoomuksen eduskuntaryhmä (48)
* Perussuomalaisten eduskuntaryhmä (46)
* Ruotsalainen eduskuntaryhmä (10)
* Kristillisdemokraattinen eduskuntaryhmä (5)

 |
|  |
| Oppositio (91) | 
* Sosialidemokraattinen eduskuntaryhmä (43)
* Keskustan eduskuntaryhmä (23)
* Vihreä eduskuntaryhmä (13)
* Vasemmistoliiton eduskuntaryhmä (11)
* Liike Nyt -eduskuntaryhmä (1)

 |

 |